გროზნოს ბრძოლა (1994 წლის ნოემბერი)
1994 წლის ნოემბრის გროზნოს ბრძოლა — რუსეთის სადაზვერვო სამსახურების ფარული მცდელობა სეპარატისტული ჩეჩნეთის მთავრობის ჯოხარ დუდაევის განდევნის და ჩეჩნეთის დედაქალაქ გროზნოს ჩამორთმევის მიზნით. თავდასხმა განხორციელდა ოპოზიციის დროებითი საბჭოს შეიარაღებული ფორმირებების მიერ, უმარ ავთურხანოვის მეთაურობით, რუსეთის ფედერაციის ჯავშანმანქანებისა და საჰაერო ხომალდების ფარული მხარდაჭერით, 1994 წლის 26 ნოემბერს. პირველი 10 საათის შემდეგ საბრძოლო მოქმედებები შეჩერდა, იჩკერიის ჩეჩნეთის რესპუბლიკამ კი გადამწყვეტად მოიგერია თავდასხმა. რუსეთის მთავრობამ ოფიციალურად უარყო სამხედრო მონაწილეობა ოპერაციაში, მაგრამ ღიად დაუჭირა მხარი დროებით საბჭოს. შეტევა უშედეგოდ დასრულდა, 70 რუსი ჯარისკაცი შეიპყრეს. დუდაევი ემუქრებოდა რუსი პატიმრების სიკვდილით დასჯის მცდელობას, რომლითაც რუსეთი მათ მონაწილებას დაადასტურებდა. ამის გამო მოსკოვის მთავრობამ მოითხოვა იჩქერიის შეიარაღებული ძალების მიერ ტყვეების განთავისუფლება და 48 საათის განმავლობაში დანებება. ინციდენტმა გამოიწვია ფართომასშტაბიანი სამხედრო შეჭრა რესპუბლიკაში, რომელიც დაიწყო 1994 წლის დეკემბერში.